อาการแรกเริ่มเมื่อตอนตื่นนอน วันที่ 1 ใช้แค่ยาทาภายนอก วันที่ 2 เริ่มกินยา Bioclam Tolperisone HCI 50mg ควบคู่กับ Annoxen-s Naproxen sodium อย่างละ 2 เม็ด วันที่ 3 กินอีกอย่างละ 2 เม็ด แต่ยังมีอาการเหมือนเดิม ปล. หากกดถูกจุด จะสามารถเงยหน้าได้แต่ไม่สุด อยากสอบถามค่ะว่า ควรกินยาให้หมดแผงก่อน หรือควรไปพบแพทย์อย่างไวที่สุดคะ
สวัสดีค่ะ อาการคอเกร็งดังกล่าวมา อาจเกิดจาก-กล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงอาจมีปวดคล้ายๆกันได้หลายบริเวณ-มีกระดูกคอเสื่อม-กระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยในกรณีนี้ถ้าปวดสัมพันธ์กับการขยับหรือเปลี่ยนท่าทาง จะนึกถึงโรคในกลุ่มกล้ามเนื้ออักเสบมากที่สุดซึ่งการรักษาภาวะดังกล่าวนั้นคือการพักการใช้งาน ไม่เกร็งคอเกินไป และรับประทานยาแก้ปวด ยาคลายกล้ามเนื้อเพื่อช่วยบรรเทาอาการได้หากกินยาตามที่กล่าวมาติดต่อกัน 3-5 วันแล้ว อาการไม่ทุเลา ยังปวดมากขึ้นเรื่อยๆ ควรไปพบแพทย์เพื่อตรวจหาสาเหตุอื่นนอกเหนือจากกล้ามเนื้ออักเสบดังกล่าวไปค่ะ